procesaur/Wiki.mk huggingface dataset:
Ред на Британската Империја

Најпревосходен ред на Британската Империја (|Most Excellent Order of the British Empire) — витешки ред основан на 4 јуни 1917 г. од кралот Џорџ V. Редот вклучува пет вида на цивилни и воени одликувања.
1 Денешни одликувања
Постојат пет класи на одликувања, подредени по старешинство:
* Витез на Големиот Крст (GBE) (''en'')или Дама на Големиот Крст (GBE) (''en'')
* Витез-заповедник (KBE) (''en'')или Дама-заповедник (DBE) (''en'')
* Заповедник (CBE) (''en'')
* Офицер (OBE) (''en'')
* Член (MBE) (''en'')
Само двата највисоки чина сами по себе го прават човекот витез или дама (со титулите „сер“ или „леди“), и им овозможува на добитникот на чинот да ја користат пред своето име титулата „Сир“ (за мажи) или „Дама“ (за жени). Кога се доделува почесно витештво на некој што не е по националност дел од кралството на кралицата Елизабета II, титулата не треба да ја користи пред името.
2 Критики
Редот е критикуван од одредени лица поради неговата поврзаност со идејата за Британска Империја. Членовите на Битлси се прогласени за членови на Редот во 1965 година. Џон Ленон по тој повод изјавил: „Многумина кои се противат на нашето влегување во Редот, станале членови на Редот поради своето херојство во војна - убивале луѓе... Ние го добивме нашето членство поради забавување на луѓето.“ На 25 ноември 1969 година, Џон Ленон го вратил членството во Редот, како дел од неговите мировни протсети.
Меѓу останатите познати личности кои го одбиле или се откажале од членство во Редот се: Винстон Черчил, Вилијам Батлер Јејтс, Дејвид Боуви, Стивен Хокинг, и други.
Екваторија

Екваторија (арапски: الاستوائية) е регион во Јужен Судан. Првично, Екваторија била покраина на Египет, која се наоѓа на јужниот дел од Јужен Судан. Порано, во овој регион биле сметани и Уганда со езерото Алберт.
Екваторија била основана од Самјуел Бејкер во 1870 година. Во 1874 година Чарлс Џорџ Гордон бил назначен за гувернер, кој пак бил проследен од Емин-паша во 1878 година. Во 1880-те, Мухамед Ахмад го укинал статусот на покраина и водел џихадска војна. Овој режим бил отфрлен со помош на британските сили.
Позначајни населени места во Екваторија се Ладо, Гондокоро, Дуфиле и Ваделај. Последните две населби се денес во Уганда. За време на британскиот протекторат Судан, Екваторија била една од осумте покраини. Бахр ел Газал се отцепил од Екваторија во 1948 година. Во 1976 година, Екваторија била поделена на Источна Екваторија и Западна Екваторија. Денес, Источна, Западна и Централна Екваторија се сојузни држави на Јужен Судан, кој од 9 јули 2011 е независна држава.
1 Поврзано
* Јужен Судан
* Региони во Јужен Судан
* Административна поделба на Јужен Судан
2 Користена литература
* R. Gray, ''A History of the Southern Sudan, 1839-1889'' (London, 1961)
* Iain R. Smith : ''The Emin Pasha Relief Expedition 1886-1890'', Oxford University Press, 1972
Femme Fatale (албум на Бритни Спирс)

''Femme Fatale'' е седми студиски албум од американската поп пејачка Бритни Спирс, издаден на 25 март 2011 од Jive Records. Албумот е снимен во текот од 2009 до 2011 година. Спирс на албумот соработувала со Max Martin и Dr. Luke кои биле ексклузивни продуцери. Бритни на 2 февруари преку нејзиниот twitter акаунт објавила дека ''Femme Fatale'' е насловот на наредниот албум. ''Femme Fatale'' има добиено претежно добри критики. Албумот се искачил на прво место во САД со што станал шестиот број-еден албум на Спирс во државата со 276,000 продажби. Интернационално, албумот се искачил меѓу топ десет во дваесетина држави.
"Hold It Against Me" е издаден како водечка песна на албумот и се има искачено во првите топ места во седум држави, вклучувајќи ги САД и Канада. Вториот сингл на албумот, ''Till The World Ends'', достигна прво место во Северна Кoреа, Полска и Русија, во САД достигна трето место и го достигна својот максимум во топ 10 во шеснаесет држави низ целиот свет. Постана најдобра песна на US радио во нејзина цера кариера.
Источна Екваторија

Источна Екваторија (|Eastern Equatoria, |شرق الاستوائية) е една од десетте сојузни држави во Јужен Судан. Источна Екваторија има површина од 82.542 км<sup>2</sup> и главен град на оваа држава е Торит.
1 Административна поделба
Источна Екваторија на југ граничи со Уганда, на југоисток со Кенија и на северозапад со Етиопија. На запад се наоѓа Централна Екваторија и Џонгелеј на север. Источна Екваторија е поделена на окрузи. Понатака, окрузите се поделени на пајами и бомаси. Секој окруз е управуван од окружен комесар, кој е назначен од претседателот на Јужен Судан. Окрузите на Источна Екваторија се:
* Торит
* Лафон
* Магви
* Икотос
* Буди
* Северна Капоета
* Јужна Капоета
* Источна Капоета
2 Поврзано
* Екваторија
* Јужен Судан
* Сојузни држави во Јужен Судан
Киселец

Киселец (науч. ''Rumex acetosa'') — повеќегодишно ливадско растение што му припаѓа на семејството на троскотите (''Polygonaceae'').
Достигнува височина од еден метар, со длабоко развиени корени во земјата. Листовите му се со издолжена форма, а стеблото е исправено, избраздено по целата должина и може да се јаде. Листовите се благо зашилени, со многу долги дршки и наизменично прираснати за стеблото. На врвот од растението има мали цветови во облик на црвеникаво обоени метлички. Се развиваат од мај до јули, а понекогаш после косење, по вторпат во есен.
Киселецот има потекло од Европа и најчесто расте по влажни ливади, пасишта и подрачја обраснати со трева. Исто така го има и покрај потоци и шумски чистини. Често расте во тревите и тоа во големи количини, поради што ливадите пред косење често се црвени. Се одгледува и во домашни градини.
За исхрана се користат пролетните листови што поблиску до земјата, кои се темнозелени и сочни. Обично се со должина од 7 до 15 см. Најдобро е да се берат кога стеблото сè уште не е целосно развиено (март-мај). Може да се берат и во есен. Лисјата имаат пријатен кисел и освежувачки вкус. Многу народи ги берат за јадење и поради тоа киселецот е едно од најпопуларните диви зеленчукови растенија.
Иако има многу пријатен вкус, во прехранбената вредност тој заостанува зад повеќето други растенија од семејството на троскотите. Неговите листови содржат оксална киселина, главно поврзани во форма на калиум нитрат. Затоа, не се препорачува честото земање киселец, особено не во големи количини, особено за лицата кои се сколни кон создавањето камења во бубрезите. Листовите содржат 40-80% mg витамин Ц, а околу 5 мг% каротин.
1 Употреба
* Киселите листови се користат за салати и супи * Семето може да се смеле во брашно
* Во народната медицина се користи како лек против скорбут
2 Забелешка
Листови слични на листовите на киселец има едно многу отровно растение, козлец (лат. Arum maculatum L). Листовите на козлецот, коишто се појавуваат во рана пролет, додека сè уште се мали можат да ги измамат само неискусните собирачи на треви, бидејќи, иако според контурите се слични на киселецот, тие имаат сосема друга боја и конзистенција. Во случај на сомневање на оваа разлика, не треба да се испробува вкусот на листовите, бидејќи отровните листови на козлецот предизвикуваат силно печење, потекувања и воспаление на слузницата на устата.
3 Поврзано
* Пара бери киселец - народна песна во која се споменува киселецот
4 Наводи
Западна Екваторија

Западна Екваторија (|Western Equatoria, |غرب الاستوائية) е една од десетте сојузни држави во Јужен Судан. Државата има вкупна површина од околу 79,319 км<sup>2</sup> и население од околу 1,731,341. Главен град на оваа сојузна држава е Јамбио.
1 Окрузи
Западна Екваторија е поделена на 10 окрузи:
* Јамбио
* Нзара
* Иба
* Езо
* Источен Мариди
* Тамбора
* Западен Мундри
* Мволо
* Наџеро
* Мундри
2 Поврзано
* Јужен Судан
* Екваторија
* Административна поделба на Јужен Судан
Пропафенон

Пропафенонот претставува антиаритмиски лек, кој се употребува кај болести поврзани со забрзано отчукување на срцето како атријални и вентрикуларни аритмии.
1 Stereochemistry
Пропафенонот содржи стереоцентар и се состои од два енантиомери. Ова е рацемат, односно мешавина од 1: 1 ('' R '') - и форма ('' S ''):
Енантиомери на пропафенон
CAS-Nummer: 107381-31-7, CAS-Nummer: 107381-32-8
Најголемо површинско забрзување

Најголемо површинско забрзување (НПЗ или ''PGA'' од англ. ''peak groung acceleration'') е мерка за забрзувањето на еден земјотрес на површината на земјата и важен фактор во земјотресното инженерство.
За разлика од Рихтеровата скала, ова не е мерка за севкупната величина на земјотресот, туку за јачината на потресот во извесно географско подрачје.
НПЗ се одредува со мерни инструменти наместо од сведоштва како кај Меркалиевата скала, иако обично добро соодветствува на неа.
Најголемото површинско забрзување се изразува во ''g'' (забрзувањето поради Земјината тежа) или во м/с<sup>2</sup> (1 g=9,81 м/с<sup>2</sup>).
Најчест вид на површинско забрзување во градежништвото е најголемото хоризонтално забрзување (НХЗ или ''PHA'').
Други карактеристични параметри на потресот е најголемата брзина и најголемото поместување.
НПЗ, Магн., Длабочина, Земјотрес
2,2 g, 6,3, 5 км, Земјотрес во Крајстчерч (2011)
1,7 g, 6,7, 19 км, Земјотрес во Калифорнија (1994)
1,26 g, 7,1, 10 км, Земјотрес во Крајстчерч (2010)
0,8 g, 6,8, 16 км, Земјотрес во Кобе (1995)
0,5 g, 7,0, 13 км, Земјотрес на Хаити (2010)
1 Поврзано
*Рихтерова скала
*Меркалиева скала
*Скала на моментна магнитуда
*Земјина тежа
2 Наводи
****
Rude Boy (песна)

„Rude Boy“ е песна од барбадоската пејачка Ријана. Напишана е од Микел С. Ериксен, Тор Ерик Хермансен, Естер Дин, Макеба Ридик, Роб Суајр, Робин Фенти, а продуценти се Stargate и Роб Суајр за четвртиот студиски албум на Ријана, ''Rated R'' (2009).
АвгустаВесланд AW119 Коала

Хеликоптерот е развиен од структурата на хеликоптерот А 109, но со: поинаков стоен трап (скии наместо тркала), подолг труп и пониска цена на чинење. На хеликоптерот е вграден четирикрак носечки ротор, со глава изработеа од титан, а краците од композитни материјали. Хеликоптерот може да понесе шест до седум патници или 1000 кг товар. Во спасувачки мисии може да понесе две носилки со три медицински лица. На хеликоптерот е вграден турбомлазен мотор Pratt & Whitney PT6B-37, еден од најдобрите мотори во својата класа.
1 Основни податоци
- Тип: повеќенаменски хеликоптер
- Класа: лесен
- Сместување: еден или два пилоти и шест или седум патници
- Земја на потекло: Италија
- Производител: Agusta (Италија)
- Статус: прв лет во 1995, а употреба од 1997
- Земји корисници:
* САД
* Бразил
* Финска
* Мексико
* Јужна Африка
2 Техничкотактички податоци:
- Намена: за цивилна и воена употреба
- Мотор: еден турбомлазен мотор P&W PTGB-37 со сила од 1,002 кс
- Димензии:
* Должина на ротори: 13,04 м
* Височина: 3,77 м
* Пречник на HP: 10,83 м
* Пречник на OP: 2 м
- Тежини:
* Празен: 1,430 кг
* Максимална: 2,850 кг
* Корисна: 1,420 кг
- Перформанси:
* Максимална V: 280 км/ч
* Крстосувачка V: 260 км/ч
* Макс. V во кач.: 588 м/мин
* Максимална H: 4,785 м
* Максимален долет: 887 км
* Трење на летот: 5 ч
* Вкупно гориво: 870 л
- Опрема: стандарна комуникациска и навигациска
Централна Екваторија

Централна Екваторија (|Central Equatoria, |الاستوائية الوسطى al-Istiwāʾiyya al-Wusṭā) е една од десетте сојузни држави на Јужен Судан. Централна Екваторија има површина од 22.956 км<sup>2</sup> и главен град на оваа држава е Џуба. Централна Екваторија порано била именувана како Бахр ал-Џебел што во превод од арапски значи ''„Планинска Река“''. Ова име било променето во денешното од страна на Јужен Судан на 1 април 2005 година.
1 Административна поделба
Централна Екваторија, како останати сојузни држави во Јужен Судан, е поделена на окрузи. Окрузите понатака се поделени на ''пајами'' и ''бомаси''. Секој округ е управуван од окружен комесар кој е назначен од претседателот. Окрузите во Централна Екваторија се:
* Џуба
* Лаиња
* Моробо
* Терекека
* Јеи
* Каџо Кеџи
Поважни градови во Централна Екваторија се: Џуба, Каџо Кеџи, Лирија, Мангала, Рокон, Тали, Јеи, Гемаиза, Томбек, Тиндило, Муни и Реџонг.
2 Користена литература
** Interview with Erasto Gonda 'Tribes Of Central Equatoria'
* 'GLOBAL: Protect rights of minorities to avoid conflict, NGO urges.'
* 'Violence, Sacrifice, and Chiefship in Central Equatoria Southern Sudan.'
3 Поврзано
* Јужен Судан
* Административна поделба на Јужен Судан
* Екваторија
Неџметин Ербакан

Неџметин Ербакан (турски: ''Necmettin Erbakan'') беше премиер на Турција во периодот од 1996 до 1997 година.
Во текот на 1970 година ја основал партијата за национален ред, која подоцна била забранета. Во текот на 1973 година ја основал Националната партија на благото. По воениот преврат во 1980 година бил уапсен и му била наложена забрана за политичка активност во период од десет години.
Ербакан бил на чело на коалициската влада во 1996 година, а една година подоцна бил принуден да поднесе оставка под притисок на армијата. Во јануари 1998 година Уставниот суд ја забранил Партијата на благосостојбата, на која Ербакан бил водач, со образложение дека ги загрозува секуларните принципи. Ербакан бил лишен од правото за учество во политичкиот живот.
Тој бил осуден на две години и четири месеци затвор во 2002 година поради фалсификување на партиски документи за злоупотреба на средства. Казната на крајот била преиначена во домашен притвор.
Ербакан бил духовен учител на сегашниот премиер и водач на Партијата на правдата и развојот Реџеп Таип Ердоган, кој денес го отфрлува исламистичкото минато и изјавува дека е заштитник на конзервативната демократија.
Agusta A-129 Mangusta

Уште во педесеттите години, во италјанската армија се јавила идеја за противоклкопен хеликоптер, за разлика од другите западноедвропски држави, кои до свој борбен хеликоптер дошле со преправање на постојните хеликоптери. Во армијата на Италија распишале конкурс во 1972 година за проектирање нов специјализиран борбен хеликоптер, способен за дејства дење и ноќе и во лоши метеоролошки услови. Првиот прототип полетал на 11 септември 1983 година, а првите пет од вкупно шеесет нарачани сериски хеликоптери се испратени на италјанската копнена војска во базата Viterbo, во јули 1990 година, каде што е организирана преобука на посадите од оперативните единици. Хеликоптерот А-129 Mangusta е, во моментот, најсовремен борбен западноевропски хеликоптер во оперативна употреба.
1 Основни податоци:
- Тип: борбен хеликоптер
- Класа: лесен
- Сместување: два пилоти (или пилот и стрлец) во тандем
- Земја на потекло: Италија
- Производител: Agusta (Италија)
- Статус: прв лет на 11 септември 1983 година, а употреба од 1990 година
- Земји корисници: Италија (армија)
2 Техничкотактички податоци:
- Намена: за поддршка на трупи
- Мотори: два мотори Rolls-Royce Gem, со вкупна сила од 1,650 КС
- Димензии:
* Должина со ротори: 14,50 м
* Височина: 3,90 м
* Пречник на HP: 11,90 м
* Пречник на OP: 2,50 м
- Тежини:
* Празен: 2,529 кг
* Максимална: 4,100 кг
* Боен товар: 1,200 кг
- Перформанси:
* Максимална брзина: 250 км/ч
* Макс. V на кач.: 612 м/мин
* Максимална височина: 4,725 м
* Траење на летот: 2 ч
* Максимален долет: 800 км
- Опрема: стандарна комуникациска, навигациска и опрема за вооружување
- Вооружување: осум противоклопни наведувани ракети TOW24; ненаведувани ракети од 81 мм; ракети воздух-воздух; топ
3 Варијанти:
* A 129 - базична италјанска армиска верзија
* A 129 Scout - предвидена извидувачка верзија, со монтиран нишански уред во оска над носечкиот ротор и топ во носна турела
* A 129 Shipborne - предложена морнаричка верзија
Абдула Ѓул

Абдулах Ѓул (турски: ''Abdullah Gül'') ( во ) е турски политичар, поранешен претседател и премиер на Турција.
Завршил економија на Истанбулскиот универзитет. Во текот на 1991 година бил избран за пратеник во турското собрание. До 1995 година бил член на буџетната комисија на турскиот парламент. По забраната на неговата партија, тој станал член на происламистичката партија и станал повторно пратеник. Кога и таа партија била забранета, тој основал сам своја партија, и станал премиер на земјата, по кое бил заменет од Реџеп Таип Ердоган. На 27 август 2007 година тој станал претседател на Турција.
Сулејман Демирел

Сулејман Демирел (турски: ''Süleyman Demirel'') ( во - 17 јуни 2015, Анкара) е турски политичар.
1 Биографија
Демирел завршил на Техничкиот универзитет во Истанбул во 1948 година. Во текот на 1968 година влегол во политичкиот живот на земјата и бил избран за пратеник во турскиот парламент од партијата на справедноста. По три години застанал на чело на партијата, а на 27 октомври 1965 година тој станал најмладиот премиер на Турција. Во текот на својот мандат водел политика на зближување на земјата кон НАТО, а во меѓу време вовел редица реформи за развој на селското стопанство.
Во текот на есента 1979 година бил повторно избран за премиер, но следната година во текот на септември бил извршен воен преврат, па на Демирел му било забрането да се занимава со политика.
Во текот на 1987 година, тој повторно станал премиер, а во 1993 година станал претседател на Турција, и на таа функција останал до 2000 година.
Agusta A 109

Хеликоптерот Agusta A 109 првпат полетал во 1970 година. Како вооружена армиска верзија во италјанската армија лета од 1988 година, лета и во Белгија. Досега се произведени повеќе од 600 хеликоптери од разни варијанти, во цивилна и во воена верзија.
1 Основни податоци:
* Тип: повеќенаменски хеликоптер
* Класа: лесен
* Сместување: еден или два пилота и шест или седум патници
* Земја на потекло: Италија
* Производител: Agusta Aerospace Corporation (Италија)
* Статус: прв лет во 1970 година, а употреба од 1975 година
* Земји корисници:
* Албанија
* Аргентина
* Австралија
* Бангладеш
* Белгија
* Бенин
* Велика Британија
* Венецуела
* Гана
* Грција
* Италија
* Јужна Африка
* Кина
* Латвија
* Малезија
* Мексико
* Нигерија
* Нов Зеланд
* Парагвај
* Перу
* САД
* Словенија
* Хондурас
* Чиле
* Шведска
2 Техничкотактички податоци:
- Намена: за цивилна и воена употреба, првенствено за транспорт, ВИП транспорт и медицинска евакуација
- Мотори: два мотора Pratt & Whitney 206C со сила од по 750 КС или со два турбомлазни мотори Turbomeca ARRIUS 2K1
- Дименизии:
* Должина на ротори: 13,04 м
* Височина: 3,50 м
* Пречник на HP: 11 м
* Пречник на OP: 2 м
- Тежини:
* Празен: 1,570 кг
* Максимална: 3,000 кг
* Корисна: 1,430 кг
- Перформанси:
* Максимална брзина: 311 км/ч
* Крстосувачка брзина: 285 км/ч
* Макс. V во кач.: 588 м/мин
* Максимална HP: 5974 м
3 Варијанти:
* А 109 - прототип
* А 109А - цивилна верзија
* А 109 Mk II - цивилна верзија со сертификат за IFR, со два турбомлазни мотори Allison C20R/1
* А 109 TOW - верзија А 109А вооружена со ракети TOW
* А 109 BA - белгиска армиска противтенковска верзија, со TOW противоколпни наведувани ракети
* А 109 C - широкоттрупна верзија со подобрена трансмисија и со краци на носечкиот ротор од композитни материјали
* А 109 CM - тековна производствена воена верзија, со подобрени сензори за вооружување
* А 109 ЕОА - базична италјанска армијска верзија
* А 109 К - верзија со подобрена трансмисија и со подолг носен дел за авионика
* А 109 К2 - верзија за Швајцарија
* А 109 КМ - верзија со фиксиран подвоз и со мотор Turbomeca Arriel 1K1 Powerplant со сила од 738 КС, за топли и високи операции
* А 109 МАХ - верзија за медицинска евакуација
* А 109 Gdif - верзија за крајбрежна стража
* А 109 Power - верзија со два мотора Pratt & Whitney 206C, со сила од по 732 КС секој
* А 109 KN - морнаричка верзија
Џуба

Џуба (англиски: ''Juba'', арапски: جوبا‎) е главниот град на Јужен Судан. Исто така, Џуба е главен град на сојузната држава Централна Екваторија. Џуба има население од околу 163.442 жители и се наоѓа на реката Бел Нил.
1 Население
Во 2005 година, Џуба имала население од 163.442 жители. Попис на населението и домаќинствата бил направен во 2008 година од страна на Судан, но властите во Јужен Судан тие пројки ги одбиле. Џуба се смета за еден од најбрзорастечките градови во светот, бидејќи градот забележува брз развој благодарение на трговијата со нафта и кинеските инвестиции.
Табеларно, растот на Џуба е следен:
година, население
1973 (попис), 56,737
1983 (попис), 83,787
1993 (попис), 114,980
2005 (попис), 163,442
2008 (проценка), 250,000
2 Галерија
3 Поврзано
* Јужен Судан
* Централна Екваторија
Булент Еџевит

Булент Еџевит (турски: ''Bülent E cevit'') ( во - во ) бил турски политичар и премиер на Турција во периодот од 1999 до 2002 година.
1 Рани години
Еџевит е роден во семејство на професор во 1925 година, Се образувал на колеџот Роберт во Анкара, Лондон и на Харвард. Во Лондон завршил индиска литература и превел на турски едно од делата на Рабиндранат Тагоре.
2 Политичка кариера
Во текот на 1946 година Еџевит се вклучил во политички води, прво како прес-аташе во турската амбасада во Лондон, а потоа како новинар, уредник и, конечно, колумнист во весникот „''Улус''“. Еџевит се приклучил во Републиканската народна партија (РПП) основана од Кемал Ататурк и во 1957, станувајќи најмлад член на парламентот. Девет години подоцна станал генерален секретар, а 1972 и водач на РПП, трета личност на оваа највисока позиција по самиот Ататурк.
На функцијата премиер бил избиран во 1974 година, истата година кога во септември бил принуден да се повлече, во 1977, од 1978 до 1979. Во осумдесеттите добил љубезна порака од воените генерали да се подготви „''за еден и пол час, доколку сака и заедно со сопругата''“ да биде однесен во затвор. По релативно кусиот затворски стаж, Еџевит добил забрана од десет години да не се занимава со политика. На сцената повторно се вратил и од 1999 до 2002 година ја извршувал функцијата премиер.
Неговата политичка кариера е исполнета со големи настани. Во 1974 година наредил инвазија на северниот дел од Кипар со цел да го заштити турското малцинство таму беше наречен „''втор Ататурк''“. Во 1999 година за време на неговиот петти мандат како премиер успеал да го стави зад решетки водачот на курдските бунтовници, Абдула Оџалан, обвинет за 30.000 жртви на неговата војна против Анкара. Истата година, тој започнал радикални реформи во земјата како цврста демонстрација на Турција да стане членка на Европската унија. Подоцна, тој ја одбил поканата заедно со Грција да се приклучи кон тогашната Европска економска заедница.
Во текот на 2001 година, Еџевит јавно влегол во судир со шефот на државата Ахмет Сезер, кој бил незадоволен од начините за справување со корупцијата на владата на чие чело стоел Еџевит. Сезер го обвинил премиерот дека покажал „''непочитување кое никогаш не било видено во историјата на нашата земја''“. Политичката криза довела до паѓање на турските берзи, затворање на илјадници претпријатија и милиони нови отпуштени од работа.
Во текот на својата политичка кариера, Еџевит преживеал девет обиди за атентат, од кои најопасни биле оние во Измир и во Њујорк, каде куршумите за малку го промашиле.
Азра

Азра — рок-група од Загреб која била популарна во Југославија во текот на 1980-те години. Азра е формирана во 1977 година од водачот на групата Бранимир „Џони“ Штулиќ. Останатите двајца членови од почетокот на групата се Мишо Хрњак (бас гитара) и Борис Лејнер (тапани). Името на групата е според истоимената песна од Хенрих Хајне „Der Azra“. Групата Азра се смета за една од највлијателните групи од бившата Југославија.
1 Членови
*Бранимир Џони Штулиќ - вокали, гитара
*Бранко Матун - бас гитара (1977)
*Паоло Сфеци - тапани (1977)
*Младен Јурчиќ - гитара (1977-1978)
*Бранко Хроматко - тапани (1977-1978)
*Марино Пелајиќ - бас (1977-1978)
*Јура Стублиќ - вокал (1978)
*Борис Лејнер (од Хаустор) - тапани, вокали (од 1979)
*Мишо Хрњак - бас (1979-1982)
*Јурица Паѓен - гитара (1983-1984, од 1987)
*Стивен Кип - бас (од 1987)
2 Дискографија
2.1 Синглови
* "Balkan" (''The Balkans'') / "A šta da radim" (''What am I Gonna Do'') - (Југотон 1979)
* "Lijepe žene prolaze kroz grad" (''Pretty Women Passing Through the Town''), "Poziv na ples" (''The Invitation to Dance'') / "Suzy F".- (Југотон, 1980)
* "Džoni, budi dobar" (''Johnny Be Good'') / "Teško vrijeme" (''The Difficult Time'') - (Југотон 1982)
* "E, pa što" (''So What'') / "Sloboda" (''The Freedom'') / "Gluperde lutaju daleko" (''Jerks Wander Far'') - (Југотон 1982)
* "Nemir i strast" (''Restlessness and Passion'') / "Doviđenja na Vlaškom drumu" (''Farewell on the Valachian Road'') - (Југотон 1983)
* Klincek stoji pod oblokom/Flash (26.12.83.Југотон) sa albuma "Krivo srastanje"
* Mon Ami/ Duboko u tebi (16.04.84. Југотон) sa albuma "Krivo srastanje"
2.2 Албуми
*''Azra'' - (Југотон, 1980)
*''Sunčana strana ulice'' (''The Sunny side of the street'') - (Double - Jugoton, 1981)
*''Ravno do dna'' (''Straight to the bottom'') - (Triple Live - Jugoton, 1982)
*''Filigranski pločnici'' (''The Filigree Sidewalks'') - (Double - Jugoton, 1982)
*''Kad fazani lete'' (''When pheasants fly'') - (Jugoton, 1983)
*''Krivo srastanje'' (''The Mistaken Sublimation'') - (Jugoton, 1984)
*''It Ain't Like the Movies At All'' - (Triple - Diskoton, 1986)
*''Između krajnosti'' (''In Between Extremes'') - (Jugoton, 1987)
*''Zadovoljština'' (''Satisfaction'') - (Quadruple Live, 1988)
2.2.1 Компилациски албуми
*''Single Ploče 1979-1982'' - (Jugoton, 1982)
*''Kao i jučer - Single Ploče 1983-1986'' - (Jugoton, 1987; remastered rerelease by Croatia Records, 2003)
*''Azra: The Ultimate Collection'' - (Croatia Records, 2007)
3 Видеографија
*''Zadovoljština'' (Zagreb, Live Concert, 1988)
*''Klincek stoji pod oblokom'' (Video compilation, 1990)
*''Das Ist Johnny'' (Sarajevo, Live Film, 1991)
AgustaWestland AW139

Хеликоптерот е развиен во соработка на две компании, италјанската Agusta и американската Bell Textron Company поради задоволување на потребата на пазарот од таква категорија на хеликотпери. Хеликоптерот се наоѓа во фаза на испитување и се очекува набргу да влезе во производна фаза. Хеликоптерот е предвидено да носи 15 патници или 2,500 кг корисен товар и во него ќе биде вградена најнова технологија.
1 Основни податоци:
- Тип: транспортен хеликоптер
- Класа: среден
- Сместување: два пилоти и 15 патници
- Земја на потекло: Италија/САД
- Производители: Agusta Aerospace Corporation (Италија) и Bell Textron Company (САД)
- Статус: прв лет во 2001 година
- Земји корисници: заинтересирани Италија и САД
2 Техничкотактички податоци:
- Намена: за цивилни потреби
- Мотори: два турбомлазни мотори Pratt & Whitney Canada PT6C-67C, со вкупна сила од 2,500 кс
- Димензии:
* Должина на трупот: 13,53 м
* Должина со ротори: 16,65 м
* Височина: 3,20 м
* Пречник на НР: 13,80 м
- Тежини
* Празен: 2,500 кг
* Максимална: 6,000 кг
- Перформанси:
* Максимална брзина: 310 км/ч
* Крстосувачка брзина: 278 км/ч
* Макс. V во кач.: 234 м/мин
* Максимална височина: 3,600 м
- Опрема: стандарна комуникациска и навигациска
Македонско друштво „Илинден“ - Тирана

Македонското друштво „Илинден“' од Тирана е формирано 6 февруари 2009 во Албанија. Друштвото е формираноод група граѓани со македонско потекло што живеат во главниот град на Албанија и цел на друштвото е заштита на македонското малцинство во Тирана и Голо Брдо.
1 Цели и задачи
За основни задачи на македонското друштво „Илинден“ се утврдени заштитата и афирмацијата на македонскиот етнички, јазичен, културен, верски, историски и државен идентитет, континуитет и наследство на Македонците во главниот град на Република Албанија, како и интеграцијата на Македонците во политичкиот систем и институциите на власта во градот Тирана. Претседател на македонското друштво „Илинден“ од Тирана е Никола Ѓурѓај.
2 Поврзано
* Македонци во Албанија
* Мала Преспа
* Голо Брдо
4 март (родени)

1188, Бланка Кастиљска — сопруга на кралот Луј VIII.
1678, Антонио Вивалди — венецијански свештеник и композитор.
1878, Петар Успенски — руски филозоф.
1927, Перо Квргиќ — хрватски глумец.
1934, Александар Митевски — македонски поет.
1935, Бент Ларсен — дански шахист.
1947, Јан Гарбарек — норвешки џез-музичар.
1951, Кени Далглиш — шкотски фудбалер и тренер.
1951, Крис Риа — англиски рок-музичар.
1954, Кетрин О'Хара — американска глумица.
1954, Франсоа Фијон — француски премиер.
1961, Теодосиј Спасов — бугарски џез-музичар.
1962, Мирсад Баљиќ — босански и југословенски фудбалер.
1965, Халед Хосеини — авганистански писател и лекар.
1967, Еван Дандо — американски рок-музичар.
1968, Киријакос Мицотакис — грчки политичар.
1972, Јос Верстапен — холандски возач на Формула 1.
1974, Младен Крстаиќ — српски фудбалер и тренер.
1982, Лендон Донован — американски фудбалер.
1983, Зоран Балдовалиев — македонски фудбалер.
1985, Хрвоје Чале — хрватски фудбалер.
1990, Дрејмонд Грин — американски кошаркар.
1992, Бернд Лено — германски фудбалски голман.
What's My Name?

„What's My Name?“ е песна на барбадоската пејачка Ријана, дел од нејзиниот петти студиски албум ''Loud'' (2010). Вклучувајќи „гостин“ вокали од канадскиот рапер Дрејк, песната беше издадена како втор сингл од ''Loud'' на 29 октомври 2010 преку Def Jam Recordings (Universal Music). Со типичен Р&Б призвук песната е продуцирана од норвешкото дуо Старгејт и напишана заедно со Истер Дин, Трејси Хејл и Дрејк. „What's My Name?“ за првпат беше промовирана преку американските радија на 26 октомври 2010.
Според музичките критики оваа песна претставува вокано најдобрата која Ријана ја имала до денеска, поради нејзината романтична природа како и сексуалните тоново. Негативни критики единствено дојдоа за текстот на Дрејк, кој вклучува сексуална споредба на корен од сексуалната позиција 69. Песната претставуваше комерцијален успех, со тоа што се искачи на врвот на американскиот ''Billboard'' Hot 100, давајќи и го на Ријана нејзиниот трет број 1 сингл за 2010 (од четири), како и нејзиниот осми од девет песни во нејзината кариера. Песната исто така е и првиот број 1 сингл за Дрејк. Песната исто така беше популарна и во Франција, Ирска, Нов Зеланд, Норвешка, Шкотска и Велика Британија.
Музичкото видео за песната, кое е дел на режисерот Филип Анделмен, вклучува романтична приказна меѓу Ријана и Дрејк во една продавница заедно со романтични сцени и Ријана одејќи низ Менхетн, Њујорк. „What's My Name?“ исто така беше промовирана и со живи изведби во двете страни на Атлантикот, вклучувајќи ги ''Saturday Night Live'' во Америка и седмата сезона на популарното музичко шоу X-Factor во Велика Британија.
1 Табели и награди
1.1 Табели
Табела (2010), Највисокоместо
Австралија, 18
Австрија, 13
Белгија (Фландрија), 28
Белгија (Валонија), 40
Американски Bilboard Hot 100, 1
Чешка Република, 36
Данска, 19
Европа ТОП 100, 1
Франција, 16
Германија, 12
Унгарија, 1
Република Ирска, 1
Италија, 8
Норвешка, 4
Канада, 5
Холандија, 20
Нов Зеланд, 3
Шкотска, 1
Словачка, 3
Шпанија, 47
Шведска, 20
Швајцарија, 13
Велика Британија, 1
Американски Billboard Dance Chart, 6
Американски Billboard Pop Songs, 4
Американски Adult Pop Songs, 32
1.2 Сертификати
Држава, Сертификат
Австралија, Платина
Нов Зеланд, Златен диск
Швајцарија, Златен диск
САД, 2× Платина
2 Историја на издавање
Држава, Датум, Формат, Издавачка куќа
САД, 26 октомври 2010, Радио, Def Jam Recordings
Австралија, 29 октомври 2010, Дигитално подигнување, Universal Music
Бразил
Франција
Нов Зеланд
Шпанија
Канада, 1 ноември 2010
САД, Def Jam Recordings
САД, 23 декември 2010, Ремикси ЕП
Велика Британија, 13 декември 2010, Дигитално подигнување, Mercury Records
Германија, 21 јануари 2011, ЦД сингл, Universal Music
Ика

Ика (|Ica) е град во Перу и главен град на регионот Ика. Регионот на градот Ика бил населен уште предколумбовиот период со староседелско население, но сепак шпанскиот конкистадор Луис де Кабрера тврдел дека го основал градот во 1563 година. Во 2005 година, Ика имал население од околу 219.856 жители, но точната бројка не може да се утврди бидејќи регионот настрадал од земјотресот во 2007 година. Градот се наоѓа на реката Ика, околу 300 километри јужно од Лима. Градот е во пустински предел, во близина на перуанскиот брег. Нешто појужно од градот се наоѓа градот Наска.
1 Поврзано
* Перу
* Градови во Перу
* Регион Ика
* Камени Ика
Пиура

Пиура (|Piura) е град во Перу и главен град на регионот Пиура, како и на покраината Пиура. Пиура има население од околу 377,496 и се наоѓа во северниот дел од земјата во близина на еквадорската граница. Пиура е третиот шпански колонијален град во Јужна Америка и прв во Перу основан од шпанскиот конкистадор Франсиско Писаро. Пиура бил основан во јули 1532 година под името „Сан Мигел де Пиура“ и градот објавил независност на 4 јануари 1891 година.
1 Збратимени градови
* Бахија Бланка, Аргентина
* Трухиљо, Шпанија
2 Поврзано
* Перу
* Градови во Перу
* Регион Пиура
Кахамарка

Кахамарка (|Cajamarca) — град во Перу и главен град на регионот Кахамарка. Кахамарка се наоѓа во планинскиот регион на Перу на околу 2.700 метри надморска височина и има население од околу 135.000 жители. Кахамарка има екваторска клима со топли и суви лета кои создаваат плодна почва во околината на градот. Овој град во Перу е познат по производството на сирење и млечни производи. Покрај тоа, Кахамарка е познат по црквите и изворите на топла вода или наречени ''Инка бањи''. Во околината на градот исто така има неколку минерални наоѓалишта. Како и да е, Кахамарка во перуанската и светската историја, е познат по фактот што токму во овој град е ставен крајот на Тавантинсују, кога се одржала познатата Битка кај Кахамарка и при таа битка е заробен и убиен последниот Сапа Инка - Атахуалпа.
1 Познати личности
* Карлос Кастанеда (1925-1998) — перуанско-американски духовен писател
2 Поврзано
* Градови во Перу
* Регион Кахамарка
* Атахуалпа
Ахмед Сезер

Ахмед Сезер (турски: ''Ahmet Necdet Sezer'') ( во Афјонкарахисар} е турски политичар и претседател на Турција во периодот од 2000 до 2007 година.
Матурирал во 1958 година во родниот град. Тој завршил право на Анкарскиот универзитет. Во текот на 1983 година станал судија, а подоцна станал уставен судија. Во 1998 година станал претседател на Уставниот суд.
На 5 мај 2000 година бил избран за претседател на Турција од страна на Турскиот парламент. Во текот на својот мандат, тој помилувал повеќе од 260 затвореника.
Административна поделба на Перу

Административната поделба на Перу била менувана во различни облици низ историјата, уште од моментот на независноста па сè до 2002. Административните единици се менувале во замиснист од политичките околности, децентрализацијата и зголемувањето на населението. Така, денес Перу е поделен на 25 региони кои се составени од покраини, а покраините се составени од окрузи.
1 Денес
Територијата на Перу, според законот за регионализација на државата од 18 ноември 2002, е поделена на 25 региони. Овие региони се поделени на покраини, кои пак се составени од окрузи. Денес во Перу има 25 региони, 195 покраини и 1833 окрузи. Покраината Лима, која се наоѓа во централниот крајбрежен регионм е уникатна и не припаѓа на ниту една од дваесет и петте региони.
2 Поврзано
* Перу
* Региони во Перу
* Покраини во Перу
* Окрузи во Перу
Agusta/Bell AB-206

Компанијата Agusta лиценцирано го произведува хеликоптерот AB 206, инаку производ на американската компанија Bell, пред сè за пазарот во Италија, односно за нејзините воени и за цивилни потреби. Во хеликоптерот е вграден турбомлазен мотор Allison 250 C20 R4 и хеликоптерот може да понесе пет патници.
City of Blinding Lights

"City of Blinding Lights" е песна од рок бендот U2. Тоа е петтата песна од нивниот албум од 2004, ''How to Dismantle an Atomic Bomb'' и бил издаден како четврти сингл од албумот на 6 јуни, 2005. Песната се искачила на топ десет хитовите во Ирска, во Обединетото Кралство, и неколку други држави. Музичкотот видео е снимано во Ванкувер, Британска Колумбија.
Првите верзии на песната се развиле уште за време на сесиите на албумот ''Pop'' во 1997 година. Текстот е напишан од водечкиот пејач на групата, Боно, кој бил инспириран од своето прво патување во Лондон, а исто така и од искуството на настапот на гупата во Њујорк за Терористичките напади од 11 септември 2001 година Исто така тој во песната е инспириран и од неговата врска со својата жена. Звукот на песната е спореден со тонот на албумот на U2 од 1984 година, ''The Unforgettable Fire'' и нивниот сингл од 1987 "Where the Streets Have No Name".
"City of Blinding Lights" е добро примена меѓу обожавателите и критичарите, има добиено многу пофалби, а ги има освоено и Греми Награди за Најдобра Рок Песна на церемонијата во 2006. Песната за првпат била испеана во живо за време на турнејата, Vertigo Tour, кога била испеана како песна со која започнала таа турнеја и оттогаш е испеана на секој концерт и на секој настап во живо на U2. Песната е користена во епизодите на сериите ''The Simpsons'' и ''Entourage'', и во филмот ''Ѓаволот носи Прада''. Барак Обама ја користел во неговите кампањи, за време на Претседателски избори на Соединетите Американски Држави во 2008 и ја вклучил во една од неговите омилени песни. U2 ја изведувале песната на неговата кога тој победил на изборите.
1 Позадина и инспирација
U2 ја развиле песната "City of Blinding Lights" од песна наречена "Scott Walker", извадок од албумот на бендот од 1997 година, ''Pop''.
Малешевско-пирински дијалект

Малешевско-пиринскиот дијалект спаѓа во Источната група на Источно и јужно македонско наречје. Се зборува во Малешевијата, Пијанец, делови од Осоговијата и во Горноџујамско, Светиврачко, Петричко и Разлошко во Пиринска Македонија.
1 Фонолошки одлики
* старословенскиот глас Ѫ (он) преминал во ''а'' : даб, габа, важе
* замена на старословенските ерови Ъ > о, Ь > е : бочва, сон, дош, свекор, пекол, ден, темен, тенка
* употреба на согласната група ''шч'' и ''жџ'' на местото на старословенските *tj, *dj : кашча, гашчи, ношческа, плешчи, вежџа, межџа, нужџа
* измена на самогласките :полн > п'н, болва > б'а, волна > в'на, жолт > ж'т, солза > с'за
* самогласно ''л'' и ''р'': длг, клбо, крв, трн, грло, дрво
* употреба на предлог (во град > у градо)
* употреба на архаичната ''х'' наместо ''в'' на крајот на зборот (видов > видох): бух(був), страх(страв)
* испуштање на буквата ''т'' при членувањето на именките (братот > брато)
* меки согласки ''љ'' и ''ќ'' на крајот на зборот: сољ, кронџуљ, темељ, жељќа, точиљќа
2 Морфолошки одлики
* сегашно време 1л.ед. со ''а'' : ода (одам), печа (печам), пија (пијам)
* употреба на наставката ''-ове'' за множина : волове, носове
* употреба на предлозите ''воф''(во) и ''сос''(со)
* употреба на глаголски прилог со наставка -јќи : одејќи, викајќи
* употреба на наставка за имперфект - ''шеа'' : одешеа (одеа), викашеа (викаа), пијешеа (пиеја)
* акцент врз наставката за 1л.ед.аорист кај глаголи на ''ох'' : пеко́х, реко́х, влего́х
3 Лични заменки
3.1 Еднина
* Јас
* Ти
* Он
* Она
* Оно
3.2 Множина
* Ние
* Виe
* Тие, Они
Икитос

Икитос (|Iquitos) е град во Перу и најголем град во перуанската Амазонија со население од 370,962 жители. Икитос е главен град на регионот Лорето и покраината Мајнас.
Икитос се наоѓа на реката Амазон и е на надморска височина од 106 метри. Во близина на градот се наоѓаат утоките на реките Укајали и Марањон, двете главни притоки на Амазон во Перу. Долг период, Икитос било главно пристаниште во регионот, бидејќи е опколен од три реки. До Икитос може да се стигне со брод или авион, но исто така има пат до Наута, мал град кој е оддалечен од Икитос околу 100 километри. Трговски бродови со товар од 3.000 или 9.000 тони and можат да стигнат до градот од Атлантскиот Океан преку реката Амазон. Главни сообраќајни средства во градот се автобусите, мотоциклите, автомобилите и мали бродови. Градот има топла и влажна клима.
1 Збратимени градови
* Манаус, Бразил
* Летисија, Колумбија
2 Значајни личности од Икитос
* Сезар де Араухо, писател и сликар (1910–1970).
3 Поврзано
* Перу
* Градови во Перу
* Покраина Мајнас
* Регион Лорето
Пуно

Пуно (|Puno) е град во Перу кој се наоѓа на бреговите на езерото Титикака. Пуно е главен град на покраината Пуно и регионот Пуно и има население од околу 100,000 жители. Овој град бил основан од поткралот Педро Антонио Фернандес де Кастро како главен град на покраината Паукарола под името Сан Хуан Баутиста де Пуно. Ова име подоцна било променето во Сан Карлос де Пуно во чест на шпанскиот крал. Во Пуно, денес има неколку катедрали од колонијалниот период и градот важи за центар на перуанскиот фолклор.
1 Галерија
2 Поврзано
* Перу
* Градови во Перу
* Регион Пуно
Тансу Чилер

Тансу Чилер (турски: ''Tansu Penbe Çiller'') ( во } е турски политичар и Премиер на Турција во периодот од 1993 до 1996 година. Таа е единствената жена, која досега била на функцијата премиер на Турција.
Во текот на нејзиното управување, на 31 декември 1995 година стапил во сила царинскиот сојуз помеѓу Турција и ЕУ. Во нејзино време била модернизирана турската армија и истата се претворила во една од најсилните војски во светот. Успеала да ги убеди САД и ЕУ дека Курдската работничка партија треба да биде вклучена во списокот на меѓународните терористички организации.
Agusta/Bell AB-212

Специјална верзија на хеликоптерот AB 212, наменета за водење противподморничка борба. Хеликоптерот е со типичен продолжен труп од хеликоптерот Bell 412, опремен соодветно со средства за откривање (сонар, радар и пливци) и уништување подморници (торпеда, длабочински бомби и ракети). Хеликоптерот е користен во Заливската војна, како и за време на кризата во Југославија.
1 Варијанти
* AB 212 ASW - базична верзија
* AB 212EW - турска верзија за електронска војна
* HA.18 - шпанска ознака за хеликоптерот
2 Галерија
Каљао

Каљао (|Callao) е најголемо и најзначајно пристаниште во Перу. Градот е дел од Уставната покраина Каљао која воедно е и единствена покраина во регионот Каљао. Каљао се наоѓа западно од Лима и е дел од метрополитенската област Лима. Оваа метрополитенска област е составена од Каљао и Лима и во неа живее една третина од населението на државата. На север, исток и југ се наоѓа покраината Лима, а на запад Каљао излегува на Тихиот Океан.
1 Окрузи
Калао е поделен на шест окрузи, каде секој округ е управуван од градоначалник. Окрузите на Каљао се:
* 1 Белависта
* 2 Каљао (Центар)
* 3 Кармен де ла Легуа Рејносо
* 4 Ла Перла
* 5 Ла Пунта
* 6 Вентанила
*''Остатокот од регионот Каљао е составен од островите Сан Лоренцо, Ел Фронтон и Кавинзас кои имаат околу 17.63 км<sup>2</sup>.''
2 Поврзано
* Перу
* Метрополитенска област Лима
* Лима
* Градови во Перу
Општествено уредување

Општествено уредување или облик на управување — збир од политички институции на власта во една држава која има за цел со нивна помош да раководи со земјата.
1 Емпириски и поимовни проблеми
Утврдувањето на општественото уредување на една држава навидум се чини лесна задача. Обично се вели дека САД е федеративна република додека пак СССР бил тоталитаристичка држава. Меѓутоа, според излагањата на политиколозите Копштајн и Лихбах, впрочем не е лесно да се дефинира карактерот на режимот во државата. Особено наоѓаме на проблеми кога треба да посочиме кои се елементите од суштинско значење за дадено уредување. Се чини дека е полесно да се утврди уредувањето во една земја отколку да се определат неопходните својства што го образуваат таквиот систем.
Политикологијата веќе долго време се занимава со создавање на типологија или таксономија на политеите бидејќи типологиите на политичките системи не се очигледни. Од особена важност за ова се политиколошките дисциплини компаративна политика и меѓународни односи.
Еден приод кон проблематиката е понатаму да се разгледа карактерот на елементите на еден систем. Во примерот со САД и СССР знаеме дека обете земји распишувале избори, но значајна разлика е тоа што СССР имал еднопартиски систем и сите други партии биле забранети. За разлика од ова, САД има ''де факто'' двопартиски систем каде политичките партии подлежат на законски уредби, но не се забранети. Покрај ова, повеќето вестминстерски демократии како Обединетото Кралство и земјите од Комонвелтот имаат барем по три крупни партии. Државите со посредна демократија (на пр. Канада, Индија и САД) сепак се одликуваат со извесен степен на непосредна демократија во облик на рефередуми, како и делиберативна демократија во облик на долги и сложени процедури кога се вршат уставни промени.
Одредувањето на режимот е отежнато и поради фактот што огромен број на политички системи водат потекло од социоекономски движења кои потоа се институционализираат во владата преку политички партии кои се носители на таа идеологија. Поради практичинте и идеолошките врски со извесни системи, може да се сметаат за облици на управување сами по себе.
2 Карта
Државите во светот обоени според општествено уредување (јануари 2011)
Целосно претседателски републики.
Претседателски републики каде шефот на државата е воедно и шеф на владата.
Полупретседателски републики.
Парламентарни републики.
Парламентарни уставни монархии каде монархот нема лична власт.
Парламентарни уставни монархии каде монархот има лична власт (напати заедно со слаб парламент).
Апсолутни монархии.
Еднопартиски држави.
Воени диктатури (ваквите земји може ''де јуре'' да се водат под друго општествено уредување, како да речеме република).
3 Поврзано
*Компаративно управување
*Список на земји по општествено уредување
*Список на општествено уредување
Сигетсентмиклош

Сигетсентмиклош (унг. ''Szigetszentmiklós'') — град во округот Пешта во Унгарија, со 32.340 жители. Тој е едно од предградијата на главниот град Будимпешта.
1 Потекло на името
* Сигет (''Sziget'') = остров - Сигетсентмиклош е град на островот Чепел на реката Дунав
* Сент Миклош (''Szent Miklós'') = Свети Никола, кој е светец заштитник на градот
2 Местоположба
Градот се наоѓа во северниот дел од Панонската Низина, во централниот дел на Унгарија. Сместен е на островот Чепел, што реката Дунав го оформува веднаш по напуштањето на Будимпешта. Од главниот град Будимпешта е оддалечен околу 20 км, јужно.
3 Население
Етничка припадност на населението:
* Унгарци: 91,3%
* Бугари: 0,2%
* Роми: 0,5%
* Германци: 0,6%
* Словаци: 0,6%
* Украинци: 0,1%
* Непознато: 8,5%
4 Историја
По зајакнувањето на династијата Арпад, денешниот регион Ракева му припаднал на унгарското кралство.
Сигетсентмиклош во пишан документ првпат се спомнува во 1264 година, а за град е прогласен во јануари 1986 година.
5 Збратимени градови
* Хаукипудас (1992), Финска* Георгени (1996), Романија* Буско-Здруј (2003), Полска* Спекија (2003), Италија* Штајнхајм (Вестфалија) (2003), Германија* Горна Орјаховица (2004), Бугарија* Кочани (2004), Македонија
6 Галерија
7 Наводи
Agusta/Bell AB-412 Grifon

Хеликоптерот АВ 412 лиценцирано се произведува од компанијата Agusta и претставува среден хеликоптер со 15 седишта, на кој му се вградени два турбомлазни мотори Pratt & Whitney PT6T-3D, четирикрак носечки ротор и современа авионика.
1 Галерија
Таркан

Таркан Теветоглу (турски: ''Tarkan Tevetoğlu '') (роден на година во , Западна Германија) е познат турски поп пејач.
Од страна на медиумите честопати се нарекува ''Принц на попот''. Во текот на својата кариера, тој има издадено неколку албуми, и продадено околу 29 милиони албуми. Во текот на 1997 година ја основал компанијата HITT. Тој е еден од малкуте пејачи кои успеале да се пробијат во музиката, и покрај тоа што не пее на англиски јазик. Atlantic Records го опишал како еден од најдобрите изведувачи во светот.
Хадисе

Хадисе Ачикгёз (турски: ''Hadise Açıkgöz'') (родена на година во Мол, Белгија) е позната турско-белгиска поп пејачка, учесничка на Евровизија 2009 со песната Düm Tek Tek.
Хадисе својата кариера ја започнала во 2004 година со издавањето на нејзиниот сингл "Sweat". Следувал синглот Milk Chocolate Girl , како и издавање на албум во 2005 година кој доживеал исклучителен успех. По ова следувале албумите Hadisе и Fast Life. во текот на 2009 година ја претставувала Турција на Евровизија 2009 каде го освоила четвртото место.
Ѕвезден облак

Ѕвезден облак е група ѕвезди кои привидно се наоѓаат на исто место на небото. Ова не се вистински ѕвездени јата бидејќи не се навистина на едно место, туку само на иста видна линија.
1 Поврзано
* Двојна ѕвезда
* Соѕвездие
* Маглина
* Облак
en:Star cloud
Бамби

Бамби (|Bambi) — американски цртан-филм од 1942 година во производство на компанијата ''Walt Disney Pictures''. Филмот бил премиерно прикажан на 13 август 1942 и бил петти филм на компанијата на Волт Дизни.
Главните ликови се Бамби, бело-опашест елен, неговите родители (Големиот кнез од шумата и неговата анонимна мајка), неговите пријатели Тампер (зајакот со розов нос), и Цвет (смрдливко), и неговата другарка од детството и идна партнерка, Фалин. За потребите на филмот, Дизни си земаа слобода да го променат Бамби во елен со бела опашка, иако според книгата Бамби бил срна, но бидејќи срни не живеат во САД, а бело-опашестиот вид елени бил повеќе познат кај Американците се одлучиле на таков чекор. Филмот добил три номинации за Оскар: за ''Најдобар звук'' (Сем Слајфилд), за ''Најдобра песна'' (за „Love Is a Song“ испеана од Доналд Новис) и за ''Најдобра мелодија''.
Во јуни 2008 година, Американскиот филмски институт ја претстави списокот на ''Најдобрите десет филмови'' во секој од десетте класични американски филмски жанрови, каде право на глас имаа над 1.500 луѓе од филмската индустрија. „Бамби“ се најде на третото место во категоријата анимирани филмови.